《又出差还茂州》
宋代·李新

深入不毛何所负，不妨老子解痴顽。
九峰自积十年雪，八国犹遗六诏蛮。
楸带绿垂蚯蚓直，苔衣翠滴鹧鸪斑。
山前人事如麻麦，却忆孤城日日閒。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。